Μείναμε πάρα πολύ ευχαριστημένοι από τη διαμονή στο διαμέρισμα!
Η ιδιοκτήτρια είχε φροντίσει να υπάρχουν παροχές αντάξιες σπιτιού (ακόμα και είδη για να μπορούμε να μαγειρέψουμε, όπως λάδι, μπαχαρικά κοκ ήταν διαθέσιμα), όπως επίσης και παροχές που μπορούσαν να εξυπηρετήσουν τις ανάγκες της διαμονής μας. Ο χώρος πανέμορφος και πεντακάθαρος, σε συνδυασμό με το πόσο φροντισμένος ήταν, μας έκανε να αισθανόμαστε απολύτως ευπρόσδεκτοι !
Η Αντιγόνη, ως οικοδέσποινα, ήταν εξαιρετική! Πέραν της άμεσης ανταπόκρισής της στα ερωτήματα που μπορεί να προέκυψαν, είναι εξαιρετικά ευγενής και από την αρχή έδειξε ενδιαφέρον για το αν εγκατασταθήκαμε εύκολα, πώς είναι η διαμονή μας κοκ...
Μετά από την εμπειρία αυτή, σίγουρα θα επιστρέψουμε στο χώρο! Είναι πολύ σπουδαίο να βρίσκουμε χώρους που ανταποκρίνονται στις ανάγκες μας, αλλά ακόμα σημαντικότερο οι άνθρωποι να είναι επαγγελματίες και ανθρώπινοι και η εμπειρία μας ήταν πλήρως ικανοποιητική σε ό,τι αφορά και τα δύο!!!
Ευχαριστούμε από καρδιάς!